**Iiro Uusitalo** on suomalainen tietoturva-alan asiantuntija, joka työskentelee Solita Oy:ssä pilvipalveluiden ja tietoturva-asioiden asiantuntijana. Hän on tullut tunnetuksi tekemästään valkohattuhakkeroinnista, (engl. *white hat hacking*) jossa hakkeri etsii aukkoja kohdetahon järjestelmistä ja varoittaa niistä vastuullisesti järjestelmän ylläpitäjiä. Uusitalo kuuluu kuusihenkiseen Team ROT -hakkerointiryhmään ja on etsinyt, löytänyt ja raportoinut useita ohjelmistohaavoittuvuuksia.

Vuonna 2017 Team ROTin #kuntahaaste oli Mikrobitin Vuoden tietoturvateko. Liikenne- ja viestintäviraston Kyberturvallisuuskeskus palkitsi Uusitalon valkohattutoiminnastaan vuonna 2018 Tietoturvan suunnannäyttäjä -tunnustuspalkinnolla ja arvioi hänen tekemänsä työn ehkäisseen merkittävästi löydettyjen tietoturva-aukkojen hyväksikäyttöä Suomessa. Vuonna 2019 Uusitalo palkittiin vuoden 2019 tietoturvakonsulttina Turvallisuus & riskienhallinta -lehden Finnish Security Awardseissa.

Uusitalo kuuluu KyberVPK:hon, joka on noin 30 suomalaisen kyberasiantuntijan vapaaehtoisorganisaatio. KyberVPK perustettiin koronapandemian alkuvaiheessa maaliskuussa 2020 auttamaan terveydenhuoltoa ja muiden kriittisten toimintojen tuottajia kyberuhkien ratkaisemisessa ja niiden ennaltaehkäisemisessä.

Uusitalo on löytänyt merkittäviä tietoturva-aukkoja muun muassa lippuvälittäjä Ticketmasterin ja sähköautoyhtiö Teslan järjestelmistä. Hän esiintyi myös Ylen vuoden 2019 *Team Whack – kaikki on hakkeroitavissa* -dokumenttisarjassa.

Uusitalo valmistui tietotekniikan insinööriksi Satakunnan ammattikorkeakoulusta 2010. Hän työskenteli aiemmin pilvipalvelu- ja tietoturva-asiantuntijana Fraktal Oy:ssä ja sitä ennen pilvipalvelu- ja tietoturva-asiantuntijana Solita Oy:ssä.

Lähteet
-------

1. ↑  Laitila, Teemu: Mitä tehdä kun hakkeri ottaa yhteyttä? Solita kokosi tietopaketin *tivi.fi*.  29.3.2017. Talentum Oyj. Viitattu 27.3.2019.
2. ↑  Korhonen, Suvi: Hyvä hakkeri törmäsi ongelmaan – yritystä ei kiinnosta *tivi.fi*.  13.2.2017. Talentum Oyj. Viitattu 27.3.2019.
3. ↑  Team ROT Information Security – Team ROT Information Security *teamrot.fi*. Viitattu 23.10.2021. (englanniksi)
4. 1 2  Sulopuisto, Olli: Valkohattuhakkeri ja energia-alan yhteistyö palkittiin tietoturvan suunnannäyttäjinä (Arkistoitu sivu)  25.5.2018. Liikenne- ja viestintävirasto Traficom.  Arkistoitu 27.3.2019. Viitattu 29.11.2021.
5. ↑  Mikrobitin vuoden parhaat 2017: tässä parhaat puhelimet, kiinnostavimmat ilmiöt sekä vuoden tietoturvateko *Mikrobitti.fi*.  13.12.2017. Viitattu 29.11.2021.
6. ↑  Finnish Security Awards 2019 -palkinnot *Finnishsecurityawards.fi*. Turvallisuus & Riskienhallinta -lehti.  Arkistoitu 29.11.2021. Viitattu 29.11.2021.
7. ↑  Etusivu | KyberVPK *kybervpk.fi*. Viitattu 23.10.2021.
8. ↑  Sulopuisto, Olli: Enemmän silmäpareja = vähemmän bugeja (Arkistoitu sivu)  1.6.2018. Liikenne- ja viestintävirasto Traficom.  Arkistoitu 28.3.2019. Viitattu 29.11.2021.
9. ↑  Eksymä, Anna-Reeta: Ammattihakkerit paljastavat: Suomalaisten tietoturva on heikoissa kantimissa *yle.fi*.  4.3.2019. Yleisradio Oy. Viitattu 27.3.2019.
10. ↑  Pelto-Huikko, Aino: Iiro, valkohattuinen hakkeri  29.11.2021. SAMK. Viitattu 29.11.2021.

Aiheesta muualla
----------------

* Iiro Uusitalo Twitterissä
* Kujansuu, Valtteri: Valkohattuhakkeri Iiro Uusitalo murtautuu rahasta yritysten tietojärjestelmiin  8.1.2019. Radio Sun.